Mandag morgen, d. 12/6-17 ingen tv-signal. Tekniker er set på ejendommen, natten mellem søndag og mandag af anden beboer. Yousee kontaktet pr. telefon 2 gange, begge gange 2 forskellige forklaringer. Andre beboere i ejendommen, kontaktede også yousee pr telefon, og fik helt andre forklaringer. Fik lovning på, at signal ville komme i løbet af aftenen. Tirsdag morgen, d. 13/6-17 ingen tv-signal. kl. 10.48 modtager vi en sms, hvor yousee oplyser, at de har konstateret en større fejl i området, og vi vil få sms om mere info. Ingen sms modtages efterfølgende. Yousee kontaktet pr. telefon 4 gange i løbet af dagen, alle gange ny forklaring. Her spørger vi direkte, om tekniker natten mellem søndag og mandag, har lukket for de gamle antennestik. Hertil svares der, at nej det har de bestemt ikke. kl. 13,33 modtager vi sms om at vi vil blive kontaktet, af en teknikner, inden for 24 timer. Onsdag morgen d. 14/6-17 stadig ingen tv-signal. Kl. 8,47 modtager vi sms om at fejlen nu er rettet. Vi kommer fra arbejde og konstaterer at der stadig ikke er tv-signal. Yousee kontaktet efterfølgende kl. 14,03 . Her får vi en ung dame i telefonen, som starter med at tale giraf-sprog (Jeg hører hvad du siger.....), (findes der snart noget mere nedladende). Igen får vi en ny forklaring. Vi oplyser, at vi er trætte af løgnehistorier og føler at vi blot bliver stukket en forklaring, fordi man rent faktisk ikke ved, hvad man laver på posten som servicemedarbejder i Yousee. Da vi selvfølgelig er ved at være godt trætte af situationen, og ret frustrerede, beder vi om at få en tekniker ud  på ejendommen straks. Til dette svarer den unge dame, at hun da så sandelig også kan nedgradere os så problemet først løses sidst på ugen. Hertil spørger vi om hun truer os, fordi vi ikke er tilfredse med jeres såkaldte kundeservice. Dette nægter medarbejderen. I vores ører lyder dette bestemt som en HELT uacceptabel trussel. Efterfølgende får vi en ny sms, kl. 14,20 hvor der IGEN står at vi bliver kontaktet af en tekniker indfor 24 timer. Vi ringer til teknik afdelingen, og får en yderst behagelig og kompetent Kasper i telefonen, som oplyser at vi er de eneste der har fejlmeldt, på trods af, at vi ved, at der er mange andre der har ringet og fejlmeldt. Igen spørger  vi ind til om der kan være blevet lukket for det gamle antenne stik. Kasper oplyser her, at han kan se, at de har været ude og tjekke, og at der skulle være hul igennem til alle. Efterfølgende taler vi med andre beboere i ejendommen, som heller ikke har tv-signal. Vi beder en nabo ringe igen og fejlmelde, og denne får sjovt nok besked på, at der jo er mindst 90 andre i området der har et problem. Var dette mon blot endnu en spydig bemærkning, det vides ikke. Vi ringer ind igen onsdag aften kl.19,52 og taler med en rar Lasse, som endelig oplyser at der er meldt flere fejl, og oprettet en akut sag på ejendommen. Torsdag d. 15/6-17 modtages sms kl 11,45 om at fejlen nu er rettet. Så kommer vi hjem fra arbejde...møder en nabo, som oplyser, at vi skulle skifte tv-kablet over i vores fælles antenne stik, og VUPTI så var der TV. Vores varmemester, oplyser herefter, at han har været rundt med teknikeren på ejendommen, og sørme om ikke de alligevel havde lukket for det gamle antenne stik??? Dette har vi jo så ikke fået oplyst nogen steder fra. Ergo kunne problemet være løst, langt før, hvis yousee`s servicecenter havde hørt bare lidt efter hvad vi sagde. Total mangel på service og god stil. Desuden oplyser vores overbo så om, at hun i dag har rinet til servicecentret og fået oplyst, at nu har teknikeren været inde i VORES lejlighed og ordnet problemet.... ??????Hvordan det??? Vi har ikke været hjemme. Igen en løgn. Derefter måtte vi naboer hjælpe hinanden, da der i denne proces IKKE blev oplyst, at vi alle blot skulle skifte antenne-stik. Ja, måske en lang smøre,,,,men hold da k....hvor bliver man træt af at blive talt ned til, og overhørt. Girafsprog er muligvis  en god ting at lære...men prøv at start med at lære dem god service.
Mvh Jan og Randi Hansen 2300 KBH-S